ananddey/assamese-wiki-corpus huggingface dataset:
কলি আই থান

শ্ৰী শ্ৰী কলি আই থান ডিব্ৰুগড় জিলাৰ ৰাজভেটা পঞ্চায়তৰ অন্তৰ্গত চেঙামাৰী হাবি গাঁৱত অৱস্থিত এখন ঐতিহাসিক থান। এই থান ডিবৰু সত্ৰৰ সত্ৰাধিকাৰৰ দুহিতা কলি আইৰ প্ৰতি উছৰ্গিত। দিহিং সত্ৰৰ কোনো পুৰুষ উত্তৰাধিকাৰী নথকাত কলি আইয়ে ইয়াৰ দায়িত্বভাৰ গ্ৰহণ কৰিছিল। ইয়াত কোনো মন্দিৰ বা মূৰ্তিৰ উপাসনা কৰা নহয়।

ইতিহাস আৰু কিংবদন্তি

আহোম স্বৰ্গদেউ ৰুদ্ৰসিংহৰ ৰাজত্বকালত ডিব্ৰুগড় জিলাৰ বগীবিলৰ ব্ৰহ্মপুত্ৰ নদৰ পাৰত বুদবাৰী মহন্ত বিজয়া নন্দয়ে কলীয়া মহন্ত গোঁসাই থানখন স্থাপন কৰিছিল। টাই-আহোম বুৰঞ্জী মতে স্বৰ্গদেউ গৌৰীনাথ সিংহৰ ৰাজত্বকালত ১৭৮৭ খ্ৰীষ্টাব্দত ডিবৰুমুখৰ অমৰা তলিত আহোম আৰু মটকৰ মাজত এখন ৰণ হৈছিল। এই ৰক্তাক্ত ৰণত মটকসকল জয়ী হৈ বুদবাৰী মহন্ত কলীয়া গোঁসাই সত্ৰলৈ আহিছিল। মটকসকলে ইয়াত থকা সকলো ব্যক্তি আৰু সত্ৰৰ গোঁসাই-মহন্তক হত্যা কৰিছিল আৰু বিদ্ৰোহৰ সময়ত সত্ৰখনো ভাঙিছিল।

স্বৰ্গদেউ কমলেশ্বৰ সিংহ ৰাজত্বকালত ৰাজ্যলৈ শান্তি ঘূৰি অহাত উক্ত সত্ৰখন উত্তৰাধিকাৰী সত্ৰাধিকাৰ সুদৰ্শনে পুনৰ প্ৰতিষ্ঠা কৰে। তেওঁৰ কৃষ্ণা দেৱী নামৰ এগৰাকী কন্যা সন্তান আছিল। জনবিশ্বাস মতে কৃষ্ণাদেৱী দেখাত কৃষ্ণ বৰ্ণৰ আছিল। ডিব্ৰু নদীৰ পাৰত অৱস্থিত হোৱাৰ সত্ৰখনক ডিবৰু সত্ৰ বুলিও জনা গৈছিল। সত্ৰাধিকাৰ সুদৰ্শনৰ মৃত্যুৰ পিছত কোনো পুৰুষ উত্তৰাধিকাৰী নথকাত কৃষ্ণা দেৱীয়ে সত্ৰৰ গুৰুদায়িত্ব গ্ৰহণ কৰিছিল। তেওঁ নদীকাষৰীয়া মিচিং জনগোষ্ঠীৰ ভকত সকলৰ মাজত কলি আই বুলি জনাজাত হৈছিল। জনশ্ৰুতি মতে তেওঁক বিয়া কৰাব বিচৰা ডেকা জনে 'কলি' বুলি ইতিকিং কৰাত তেওঁ ৰাতিৰ ভিতৰতে অন্তৰ্ধান হৈছিল। তেওঁ ভূগৰ্ভত অন্তৰ্ধান হল বুলি বিশ্বাস কৰা হয়। তেতিয়াৰ পৰা ইয়াৰ নাম কলি আই থান হ'ল।

অতীজৰ কলীয়া মহন্ত থান সত্ৰ বা কলি আই থান কালক্ৰমত ব্ৰহ্মপুত্ৰত জাহ গ'ল। আজিৰ পৰা প্ৰায় ১০০ বছৰ পূৰ্বে কলি আই থানখন বৰ্তমান স্থানলৈ স্থানান্তৰ কৰা হৈছিল। ব্ৰিটিছৰ শাসন কালত বগীবিল ঘাটৰ পৰা ডিব্ৰুগড় চহৰলৈ ৰে'ল চলিছিল। এই ৰে'লখন প্ৰায়ে কলি আইৰ থানৰ বৰ্তমান স্থানত বিকল গৈছিল। পিছলৈ ৰেলকৃতপক্ষয়ে স্থানীয় লোকৰ পৰা গম পালে যে সেই ঠাই কলি আইৰ বাসস্থান হোৱাৰ বাবে ৰেল চলাচলত ব্যাঘাত জন্মিছিল। ৰে'ল কৃতপক্ষয়ে এই কথা জানি বৰ্তমান স্থানত এখন থান প্ৰতিষ্ঠা কৰিছিল।

পৰ্যটন

কলি আই থান হিন্দু ধৰ্মাৱলম্বী লোকসকলৰ পৱিত্ৰ উপাসনাস্থল। ইয়ালৈ দৈনন্দিন বহু ভক্তৰ সমাগম হয়। স্থানীয় লোকসকলে কলি আইৰ থানত পূজা দি কৃষিকৰ্মত ধৰে। বহাগ মাহত ইয়ালৈ বহু লোকৰ সমাগম হয়। বহু দূৰ দুৰণিৰ পৰা ভক্তসকলে মনোকামনা সিদ্ধিৰ বাবে ইয়ালৈ আহে। কিছুমানে থানৰ পৰিসৰত থকা ঔ টেঙাৰ খোলাত চাকি জ্বলাই প্ৰাৰ্থনা জনায়। ইয়াৰ ওচৰতে বনভোজ থলী আছে। সেয়ে নৱেম্বৰৰ পৰা জানুৱাৰী মাহত ইয়াত মানুহৰ যথেষ্ট ভিৰ দেখা যায়। বৰ্তমান অসম চৰকাৰে থানখনৰ উন্নয়নৰ বাবে 'অসম দৰ্শন' আঁচনিৰ অধীনত অনুদান আগবঢ়াইছে।

অৱস্থান

কলি আই থান ডিব্ৰুগড় জিলাৰ জামিৰা মৌজাৰ বৰবৰুৱা খণ্ডৰ ৰাজভেটা পঞ্চায়তৰ অন্তৰ্গত চেঙামাৰী হাবি গাঁৱত অৱস্থিত। ডিব্ৰুগড় চৰহৰ পৰা এই থান প্ৰায় ১১ কিঃমিঃ নিলগত অৱস্থিত। ইয়াৰ নিকটৱৰ্তী ৰেলষ্টেচন ডিব্ৰুগড় ৰেল ষ্টেচন ১৬ কিঃমিঃ আৰু ডিব্ৰুগড় বিমানবন্দৰ ২৬ কিঃমিঃ নিলগত অৱস্থিত। কলি আইৰ থানৰ পৰা বগীবিল দলং নিচেই কাষত অৱস্থিত।

তথ্য উৎস

শ্ৰেণী:ডিব্ৰুগড় জিলাৰ পৰ্যটনস্থলী
শ্ৰেণী:অসমৰ ধৰ্মীয় স্থান
শ্ৰেণী:সত্ৰ
ভাৰতীয় ৰিজাৰ্ভ বেংকৰ গভৰ্ণৰসকলৰ তালিকা

ভাৰতীয় ৰিজাৰ্ভ বেংকৰ গভৰ্ণৰ হৈছে বিত্তীয় প্ৰতিষ্ঠানটোৰ মুখ্য কাৰ্য্যবাহী বিষয়া। ভাৰতীয় টকাৰ কাগজী মুদ্ৰাসমূহত তেখেতৰ হস্তাক্ষৰ থাকে। সাধাৰণতে গভৰ্ণৰৰ কাৰ্যকাল ৩ বছৰ। এই তালিকাত ভাৰতীয় ৰিজাৰ্ভ বেংকৰ প্ৰাক্তন আৰু বৰ্তমান কাৰ্যৰত গভৰ্ণৰসকলৰ তথ্য দিয়া হৈছে।

ভাৰতীয় ৰিজাৰ্ভ বেংকৰ গভৰ্ণৰ

নাম
কাৰ্যকাল আৰম্ভ
কাৰ্যকাল সমাপ্তি
কাৰ্যকাল
পূৰ্বৰ পদবী
১
অচবৰ্ণ স্মিথ

দিন
বেংকৰ বিষয়া
২
জেমচ্ ব্ৰেইদ টেইলৰ

দিন
প্ৰশাসনিক বিষয়া
৩
চি ডি দেশমুখ

দিন
প্ৰশাসনিক বিষয়া
৪
বেনেগাল ৰামা ৰাও

দিন
প্ৰশাসনিক বিষয়া
৫
কে জি আম্বেগোৱেংকাৰ

দিন
প্ৰশাসনিক বিষয়া
৬
এইচ ভি আৰ আয়েংগাৰ

দিন
প্ৰশাসনিক বিষয়া
৭
পি চি ভট্টাচাৰ্য

দিন
প্ৰশাসনিক বিষয়া
৮
লক্ষ্মী কান্ত ঝা

দিন
প্ৰশাসনিক বিষয়া
৯
বি এন আদাৰকাৰ

দিন
অৰ্থনীতিবিদ
১০
চৰুক্কাই জগন্নাথন

দিন
প্ৰশাসনিক বিষয়া
১১
এন চি সেনগুপ্তা

দিন
প্ৰশাসনিক বিষয়া
১২
কে আৰ পুৰী

দিন
-
১৩
এম নৰসিংহ

দিন
ভাৰতীয় ৰিজাৰ্ভ বেংকৰ বিষয়া
১৪
আই জি পেটেল

দিন
অৰ্থনীতিবিদ
১৫
মনমোহন সিং

দিন
অৰ্থনীতিবিদ
১৬
অমিতাভ ঘোষ

দিন
বেংকৰ বিষয়া
১৭
আৰ এন মলহোট্ৰা

দিন
প্ৰশাসনিক বিষয়া
১৮
এচ ভেংকটৰমন

দিন
প্ৰশাসনিক বিষয়া
১৯
চি ৰংগৰঞ্জন

দিন
অৰ্থনীতিবিদ
২০
বিমল জালান

দিন
অৰ্থনীতিবিদ
২১
ৱাই বেণুগোপাল ৰেড্ডী

দিন
প্ৰশাসনিক বিষয়া
২২
ডি চুব্বাৰাও

দিন
প্ৰশাসনিক বিষয়া
২৩
ৰঘূৰাম ৰাজন

দিন
অৰ্থনীতিবিদ
২৪
উৰ্জিত পেটেল

দিন
অৰ্থনীতিবিদ
২৫
শক্তিকান্ত দাস

দিন
প্ৰশাসনিক বিষয়া
২৬
সঞ্জয় মালহোত্ৰা

বৰ্তমান
দিন
প্ৰশাসনিক বিষয়া

তথ্য সংগ্ৰহ

শ্ৰেণী:ভাৰত সম্পৰ্কীয় তালিকা
*
শ্ৰেণী:ভাৰতীয় ৰিজাৰ্ভ বেংক
বিশ্ব প্ৰাণী দিৱস

বিশ্ব প্ৰাণী দিৱস বিশ্বৰ সমুদায় প্ৰাণীকূলৰ অধিকাৰ আৰু কল্যাণৰ বাবে পালন কৰা আন্তৰ্জাতিক দিৱস। প্ৰতি বছৰে অক্টোবৰ মাহৰ ৪ তাৰিখে প্ৰাণীৰ চেইণ্ট, এচিছিৰ ফ্ৰান্সিছৰ উপবাস দিৱসৰ লগত সংগতি ৰাখি এই দিৱস পালন কৰা হয়।

লক্ষ্য

বিশ্ব প্ৰাণী দিৱসৰ আনুষ্ঠানিক ৱেবছাইটৰ মতে মূল লক্ষ্য হল, "পৃথিৱীৰ প্ৰতিটো প্ৰান্তত প্ৰাণীৰ কল্যাণৰ মাধ্যমৰে স্থিতি উন্নীত কৰা, প্ৰাণী কল্যান আন্দোলনক সবল কৰা, ইয়াক আন্তৰ্জাতিক স্তৰত এক ক্ষমতালৈ উন্নীত কৰি প্ৰতিটো জীৱৰ বাবে ভাল বাসস্থান গঢ়ি তোলা। দেশ, বৰ্ণ, ধৰ্ম,বিশ্বাস আৰু ৰাজনৈতিক মতাদৰ্শ নামানি ইয়াক বিভিন্ন দেশত বিভিন্ন ধৰণে পালন কৰা হয়। শিক্ষাৰ মাধ্যমেৰে আমি জনসচেতনতা বৃদ্ধি কৰিবা পাৰো যত প্ৰাণী সকলৰ অধিকাৰ তেওঁলোকৰ প্ৰাপ্য বুলি গণ্য কৰা হয় ।"

ইতিহাস

বিশ্ব প্ৰাণী দিৱস পোন-প্ৰথমে হেইনৰীক জিম্মাৰমেন নামৰ এজন জাৰ্মান লেখক আৰু প্ৰকাশকে মেনশ্চ(Mensch) আৰু হুন্দ/মানুহ আৰু কুকুৰHund/Man and Dog) নামৰ আলোচনীৰ যোগেৰে পাতিছিল। তেওঁ ১৯২৫ চনৰ ২৪ মাৰ্চ তাৰিখে জাৰ্মানীৰ বাৰ্লিনৰ স্পৰ্ট পেলেচত এই দিৱস উদযাপন কৰিছিল। প্ৰায় ৫,০০০ লোক এই অনুষ্ঠানত অংশগ্ৰহণ কৰিছিল। এই দিৱস আচলতে পৰিস্থিতিৰ বিজ্ঞানৰ চেইণ্ট এচিছিৰ ফ্ৰান্সিছৰ উপবাস দিৱসৰ লগত সংগতি ৰাখি ৪ অক্টোবৰত পাতিবলৈ স্থিৰ কৰা হৈছিল। কিন্তু সেই সময়ত ঠাইৰ অভাৱৰ কাৰণে এই দিৱস পতা নহল। ১৯২৯ চনত প্ৰথমবাৰৰ বাবে এই দিৱস ৪ অক্টোবৰত পালন কৰা হয়। প্ৰথমতে এই দিৱস কেৱল জাৰ্মানী, অষ্ট্ৰিয়া, চুইটজাৰলেণ্ড আৰু চেকছশ্ল'ভাৱিয়াত পালন কৰা হৈছিল। প্ৰতি বছৰে জিম্মাৰমেনে বিশ্ব প্ৰাণী দিৱসৰ জনপ্ৰিয়কৰণৰ বাবে অশেষ কষ্ট কৰিছিল। অৱশেষত ১৯৩১ চনত ইটালীৰ ফ্লোৰেঞ্চত অনুষ্ঠিত আন্তৰ্জাতিক প্ৰাণী সুৰক্ষা কংগ্ৰেছে তেওঁৰ উত্থাপন কৰা প্ৰস্তাৱমতে ৪ অক্টোবৰক বিশ্ব প্ৰাণী দিৱস ৰূপে স্বীকীৰ্তি দিয়া হয়।

পৰিস্থিতি তন্ত্ৰৰ সুৰক্ষাৰ বাবে বিশেষকৈ বিলুপ্তপ্ৰায় প্ৰাণীৰ ৰক্ষণা-বেক্ষণৰ বাবে ১৯৩১ চনৰ পৰা এই দিৱস পালন কৰা হয়।

বৰ্তমান বিশ্ব প্ৰাণী দিৱস এক গোলকীয় অনুষ্ঠানত পৰিগণিত হৈছে। এই দিৱসৰ লগত সংগতি ৰাখি ২০০৩ চনৰ পৰা যুক্তৰাষ্ট্ৰৰ প্ৰাণী কল্যাণ ন্যাসে প্ৰাণী সুৰক্ষা আন্দোলনৰ নেতৃত্ব দি আহিছে।

তথ্য উৎস

বহিঃসংযোগ

শ্ৰেণী:দিৱসসমূহ
এংগ্ৰী ৰিভাৰ

এংগ্ৰী ৰিভাৰ ১৯৭২ চনত ভাৰতীয় লেখক ৰাস্কিন বণ্ডৰ এখন শিশু উপন্যাস আৰু ট্ৰেভৰ ষ্টুবলীৰদ্বাৰা চিত্ৰিত হৈছে উপন্যাসখন। ভাৰত আৰু ইংলেণ্ডত প্ৰকাশ পোৱা এই উপন্যাসখন ডাচ্চ, ফৰাচী, হিন্দী ভাষালৈ অনুবাদ হৈছে।

কাহিনীৰ সাৰাংশ

সীতা নামৰ সৰু ছোৱালী এজনী দ্বীপৰ জুপুৰি এটাত ককা-আইতাকৰ সৈতে বাস কৰে। তেওঁলোকৰ জুপুৰিটোৰ এখন বেৰ শিলেৰে থিয় হৈ আছে আৰু বাকী তিনিখন বোকাৰে তৈয়াৰ কৰা হৈছে। তেওঁলোকৰ সহজ-সৰল জীৱন। তাইৰ ককাকে বাহিৰত কাম কৰে। সীতা আৰু আইতাই ঘৰৰ ভিতৰত কাম কৰে। হঠাৎ আইতাক বৰ অসুস্থ হৈ পৰে, সীতাৰ ককাকে আইতাকক চহৰৰ চিকিৎসালয়লৈ নিয়াৰ পৰিকল্পনা কৰে। তেওঁ নিজৰ তিনিটা ছাগলী লৈ নাও এখনত উঠি সীতাক কয় যে তেওঁ কেইদিনমানৰ পিছত উভতি আহিব। তেওঁ তাইক বৰষুণৰ বিষয়েও সকীয়াই দিয়ে আৰু কয় যে ইয়াৰ ফলত বানপানী হ'ব পাৰে আৰু যদি পানীৰ স্তৰ অত্যধিক বৃদ্ধি পায় তেন্তে তাই দ্বীপটোৰ এটা ডাঙৰ বট গছত উঠিব লাগিব।

অলপ পাছতে প্ৰচণ্ড বৰষুণ আৰম্ভ হয়। সীতাই বাহিৰলৈ ওলাই গৈ দেখে যে খঙাল নদীৰ দৰে দেখা যোৱা বানপানী। তাই দেখিছে পানীত তাইৰ চাৰিওফালে কিছুমান বস্তু ওপঙি আছে। তাই খৰধৰকৈ বস্তুবোৰ গোটাই পুতলাটো পাহৰি যায়। তাৰ পিছত তাই বট গছত উঠি কাউৰীৰ লগত বন্ধুত্ব কৰে। হঠাৎ অহা বানপানীয়ে গছজোপা উভালি পেলায়, সীতাক নদীত বুৰাই পেলায়। বাটত সীতাই বানে সৃষ্টি কৰা হুলস্থূলৰ সাক্ষী হৈ ৰাইজৰ দুখ-কষ্ট উপলব্ধি কৰে। গছজোপা হঠাতে নদীৰ মাজত পৰি সীতাক ভয় খুৱাই। এজন ল’ৰাই তাইক নিজৰ নাওত উঠাই তাইৰ জীৱন ৰক্ষা কৰে। মাজৰ নদীৰপৰা ওলাই আহিবলৈ তেওঁ নাওখন জোৰকৈ নাও চলাইছিল। বিপদৰপৰা ওলাই আহি ল’ৰাজনে নিজকে কৃষ্ণ বুলি পৰিচয় দিয়ে। নাৱত আমলখি খালে। কৃষ্ণই দিয়া আমবোৰৰ দৰে মিঠা আম কেতিয়াও খোৱা নাছিল সীতাই। পিছত সীতাই আইতাকৰ মৃত্যু হোৱা বুলি গম পায় আৰু দ্বীপলৈ উভতি আহি দাদাৰ সৈতে নতুন ঘৰ সাজি পুতলা মুমতা আৰু আইতাকৰ অবিহনে জীৱনটো আগুৱাই লৈ যায়। পিছত কৃষ্ণই সীতাৰ ওচৰলৈ গৈ পূৰ্বতে উপহাৰ দিয়া বাঁহী বজাবলৈ শিকাই দিয়ে।

সাহিত্যিক মূল্যায়ন

মীনা খোৰানাই ৰাস্কিন বণ্ডৰ জীৱন আৰু ৰচনাসমূহৰ ওপৰত কৰা অধ্যয়নত ভাৰতৰ সংস্কৃতি আৰু পৰম্পৰাত তেওঁৰ ৰচনাসমূহৰ শিপাই থকাৰ উদাহৰণ হিচাপে 'এংগ্ৰী ৰিভাৰ'গ্ৰন্থখন উল্লেখ কৰিছে।

তথ্যৰ উৎস

শ্ৰেণী:গ্ৰন্থ
ৰুপি কৌৰ

ৰুপি কৌৰ (; জন্ম: ৪ অক্টোবৰ, ১৯৯২) হ'ল এগৰাকী ভাৰতীয় মূলৰ কানাডিয়ান কবি, ইলাষ্ট্ৰেটৰ আৰু লেখক। ইনষ্টাগ্ৰাম আৰু টাম্বলাৰৰ যোগেদি নিজৰ দৃশ্যমান চুটি কবিতাসমূহ প্ৰকাশ কৰি কৌৰ লোকচক্ষুলৈ আহে।

২০১৪ চনত, তেওঁৰ প্ৰথমখন কিতাপ 'মিল্ক এণ্ড হনি' প্ৰকাশৰ পাছতে তেওঁ অভূতপূৰ্ব জনপ্ৰিয়তা লাভ কৰে। সমগ্ৰ বিশ্বত কিতাপখনৰ ত্ৰিশ লাখ কপি বিক্ৰী হৈছিল আৰু নিউয়ৰ্ক টাইমছৰ সৰ্বাধিক বিক্ৰীৰ তালিকাত ই এবছৰতকৈও বেছি সময় স্থান পাইছিল। ২০১৭ চনত, কৌৰৰ দ্বিতীয়খন কিতাপ 'দ্য চান এণ্ড হাৰ ফ্লাৱাৰচ' প্ৰকাশ পায় আৰু যি তেওঁক বিবিচিৰ ১০০ গৰাকী মহিলাৰ তালিকাত স্থান দিয়ে। কৌৰৰ তৃতীয়খন কাব্য সংকলন 'হ'ম বডি' ২০২০ চনৰ ১৭ নৱেম্বৰত প্ৰকাশ হয়।

তেওঁৰ সৃষ্টিসমূহ মানৱীয় সম্পৰ্ক, অনুপ্ৰৱেশকাৰীৰ অভিজ্ঞতা আৰু যৌন নিৰ্যাতনৰ ওপৰত ভিত্তি কৰি ৰচিত আৰু 'ইনষ্টা পয়েট্ৰি'ত এইসমূহে সকলোতকৈ আগস্থান পাইছে। ২০১৯ চনত, 'দ্য নিউ ৰিপাব্লিকে' কৌৰক 'শতিকাটোৰ লেখক' (ৰাইটাৰ অৱ দ্য ডেকে) আখ্যা দিয়ে।

প্ৰাৰম্ভিক জীৱন

পঞ্জাব, ভাৰতৰ এটা শিখ পৰিয়ালত কৌৰৰ জন্ম হৈছিল। চাৰি বছৰ বয়সত তেওঁ মাক-দেউতাকৰ সৈতে কানাডাত অনুপ্ৰৱেশ কৰে। কৈশোৰলৈকে তেওঁ ছবি আঁকিছিল, কিন্তু সোতৰ বছৰ বয়সত তেওঁৰ আগ্ৰহ লিখা আৰু প্ৰদৰ্শন কৰালৈ ঢাল খায়।

ৱাটাৰলু বিশ্ববিদ্যালয়ত 'বাকপটুতা আৰু পেচাগত লেখন' বিষয়ত অধ্যয়নৰ আগতে তেওঁ 'টাৰ্ণাৰ ফেণ্টন চেকেণ্ডেৰী স্কুল'ত পঢ়িছিল।

কৰ্মৰাজি

প্ৰায় ২০০৯ চনত, মেল্টনৰ এটা পঞ্জাবী সম্প্ৰদায়ৰ স্বাস্থ্য কেন্দ্ৰৰ বেচমেণ্টত কৌৰে তেওঁৰ প্ৰথমটো অনুষ্ঠান কৰে। স্কুলীয়া জীৱনত তেওঁ নামবিহীন ভাৱে তেওঁৰ কবিতাসমূহ প্ৰকাশ কৰিছিল। কিন্তু ২০১৩ চনত তেওঁ প্ৰথমে টাম্বলাৰত আৰু ২০১৪ চনত ইনষ্টাগ্ৰামত নিজৰ নাম সহিতে কবিতাবোৰ প্ৰকাশ কৰিবলৈ লয়। য'ত তেওঁ নিজৰ ইলাষ্ট্ৰেচনসমূহো প্ৰকাশ কৰিছিল।

মিল্ক এণ্ড হনি

কৌৰৰ প্ৰথমখন কিতাপ আছিল, 'মিল্ক এণ্ড হনি' নামৰ এখন কাব্য-সংকলন। কিতাপখন ২০১৪ চনৰ ৪ নৱেম্বৰ তাৰিখে তেওঁ নিজে ক্ৰিয়েটস্পেচত প্ৰকাশ কৰিছিল। আৰু ১৭৮ সপ্তাহৰ বাবে ই নিউয়ৰ্ক টাইমচৰ সৰ্বাধিক বিক্ৰী হোৱা কিতাপৰ তালিকাত আছিল। বিশ্বৰ ২৫টা ভাষালৈ কিতাপখন অনুবাদ হৈছে।

দ্য চান এণ্ড হাৰ ফ্লাৱাৰচ

তেওঁৰ দ্বিতীয়খন কিতাপ 'দ্য চান এণ্ড হাৰ ফ্লাৱাৰচ' ২০১৭ চনৰ ৩ অক্টোবৰত প্ৰকাশ পায়। কিতাপখন ৭৬ সপ্তাহৰ বাবে নিউয়ৰ্ক টাইমচৰ সৰ্বাধিক বিক্ৰী হোৱা কিতাপৰ তালিকাত আছিল। কানাডাৰ সৰ্বাধিক বিক্ৰী হোৱা কিতাপৰ তালিকাত 'দ্য চান এণ্ড হাৰ ফ্লাৱাৰচ' ২০১৭ চনৰ সপ্তম আৰু ২০১৮ চনৰ নৱমখন কিতাপ আছিল।

হ'ম বডি

কৰ'নাভাইৰাছ ৰোগ ২০১৯ৰ সময়ত কৌৰ মাক-দেউতাকৰ লগত ব্ৰামটনত থাকিবলৈ আহে আৰু এই সময়তে তেওঁ ইনষ্টাগ্ৰাম লাইভৰ জৰিয়তে কৰ্মশালাৰ আয়োজন কৰে। ২০২০ চনৰ ১৭ নৱেম্বৰ তাৰিখে কৌৰৰ নতুন কবিতাৰ কিতাপ 'হ'ম বডি' প্ৰকাশ পায়। কিতাপখন আছিল ২০২১ চনৰ শ্ৰেষ্ঠ পাঁচোখন কিতাপৰ এখন। ই নিউয়ৰ্ক টাইমচৰ সৰ্বাধিক বিক্ৰী হোৱা কিতাপৰ তালিকাতো ঠাই পাইছে।

তথ্যসূত্ৰ

শ্ৰেণী:কানাডাৰ ব্যক্তি
শ্ৰেণী:ভাৰতীয় মূলৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:কবি
এলাচ পূৰৱ’ ৰাষ্ট্ৰীয় উদ্যান

এলাচ পূৰৱ’ ৰাষ্ট্ৰীয় উদ্যান পূব জাভা প্ৰদেশৰ দক্ষিণ-পূব প্ৰান্তত বানিউৱাংগি ৰিজেন্সিৰ ব্লামবাংগান উপদ্বীপত অৱস্থিত। বন্য বাণ্টেং আৰু গ্ৰাজাগান উপসাগৰত চাৰ্ফিং স্থানৰ বাবে এই উদ্যান বিখ্যাত। উদ্যানখনৰ নামৰ অৰ্থ, আদিম অৰণ্য বা প্ৰাচীন অৰণ্য, জাভানীজ কিংবদন্তি অনুসৰি পৃথিৱীখন প্ৰথমে ইয়াতেই সাগৰৰ পৰা ওলাই আহিছিল।

ভূগোল

জাভা দ্বীপৰ দক্ষিণ-পূব প্ৰান্তত, বালিৰ ওপৰেৰে জলসীমাৰ পাৰত ব্লাম্বাংগান উপদ্বীপত এই উদ্যানখন অৱস্থিত।

৪৩৪ কিলোমিটাৰ বৰ্গক্ষেত্ৰৰ এই উদ্যানখন মেংগ্ৰোভ, ছাভানা, নিম্নভূমিৰ বৰ্ষাৰণ্য আৰু প্ৰবালৰ সীমাৰেখাৰে গঠিত। গ্ৰাজাগান উপসাগৰৰ প্লেংকুঙত উদ্যানখনৰ প্ৰান্তত আন্তঃৰাষ্ট্ৰীয় খ্যাতিসম্পন্ন চাৰ্ফ ব্ৰেক এটা খোলা। এই ৰাষ্ট্ৰীয় উদ্যানখনত মাউণ্ট লিংগামানিছ (৩২২মিটাৰ)ও অৱস্থিত।

উদ্ভিদ আৰু প্ৰাণীজগত

এই ৰাষ্ট্ৰীয় উদ্যানত সুৰক্ষিত উদ্ভিদসমূহৰ ভিতৰত টাৰ্মিনেলিয়া কেটাপা, কেল’ফিলাম ইনোফিলাম, ষ্টেৰকুলিয়া ফ’ইটিডা, বেৰিংটনিয়া এছিয়াটিকা আৰু মানিলকাৰা কাউকি আদি অন্তৰ্ভুক্ত।

ইয়াত জাভাৰ কিছুমান বিলুপ্তপ্ৰায় প্ৰজাতি যেনে বাণ্টেং (Bos javanicus) পোৱা যায়। ২০০৪ চনৰ এপ্ৰিল মাহত ছাডেংগানৰ ছাভানাত মাত্ৰ ৫৭টা বাণ্টেং পোৱা গৈছিল, আনহাতে পূৰ্বৰ বছৰত জনসংখ্যা ৮০ৰ পৰা ১০০ বুলি অনুমান কৰা হৈছিল, কিন্তু ২০১০ চনৰ আগষ্ট মাহত বিজ্ঞানীসকলে ৮০ হেক্টৰ ছাভানাত ৭৩টা বাণ্টেং পোৱা গৈছিল ৬ বছৰৰ ভিতৰত বৃহৎ বৃদ্ধি, যদিও তেওঁলোকে চোৰাং চিকাৰ আৰু হেৰুৱাৰ ভাবুকিৰ সন্মুখীন হৈছিল বাসস্থান। সাধাৰণতে পুৱা আৰু দুপৰীয়া গছ-গছনিৰ সন্ধানত বানটেঙৰ জাক আহে।

বাণ্টেঙৰ বাবে আটাইতকৈ ডাঙৰ ভাবুকি হৈছে মানুহ। খৰালি কালত চোৰাংচিকাৰীয়ে উদ্যানৰ বাহিৰত ফান্দ পাতি উদ্যানৰ বাহিৰত পানী বিচাৰি ঘূৰি ফুৰা বাণ্টেংক ফান্দত পেলায়। বাণ্টেংবোৰ বধ কৰি মাংস বিক্ৰী কৰা হয়।

এলাচ পূৰৱ’ত সুৰক্ষিত আন বিপন্ন প্ৰাণী প্ৰজাতিসমূহৰ ভিতৰত ঢোলে, জাভান লেংগুৰ, সেউজীয়া মটৰ চৰাই, ৰঙা জংঘল চৰাই, অলিভ ৰিডলি, হকছবিল কচ্ছপ আৰু সেউজীয়া কচ্ছপ আদি অন্তৰ্ভুক্ত। ৫ মিটাৰ পৰ্যন্ত ৰাইডযোগ্য ঢৌৰ সৈতে ইয়াক কেৱল অভিজ্ঞ চাৰ্ফাৰৰ বাবেহে মুকলি ঠাই বুলি গণ্য কৰা হয়। এই ঠাইখন কুইকচিলভাৰ ৱৰ্ল্ড ট্যুৰ চাৰ্কিট হিচাপে তালিকাভুক্ত কৰা হৈছে।

তথ্য সূত্ৰ

শ্ৰেণী:ৰাষ্ট্ৰীয় উদ্যান
শ্ৰেণী:ইণ্ডোনেছিয়াৰ ৰাষ্ট্ৰীয় উদ্যান
গতি

পদাৰ্থ বিজ্ঞানৰ সূত্ৰ অনুসৰি গতি বা চলনৰ অৰ্থ হ'ল কোনো এক বস্তুৱে সময়ৰ সৈতে স্থান সলনি কৰা।
nail|সাধাৰণ লয়বদ্ধ চলন

দ্ৰুতি

দ্ৰুতি হ'ল কোনো বিন্দুৰ প্ৰতি একক সময়ত হোৱা স্থানৰ পৰিবৰ্তনৰ হাৰৰ এক অদিশ ৰাশি। অৰ্থাৎ এটি বস্তুৰ গতিৰ হাৰক দ্ৰুতি বোলা হয়। যিহেতু গতিশীল বস্তু এটাৰ দ্ৰুতি সাধাৰণতে সমান হৈ নাথাকে, সেয়েহে গড় দ্ৰুতি উলিওৱা হয়।
গড় দ্ৰুতি = মুঠ দূৰত্ব / মুঠ সময়

বেগ

বেগ হ'ল যিকোনো এটা গৈ থকা বস্তুৱে কিমান জোৰে গতি কৰিছে তাৰ পৰিমাণ বুজোৱা এটা ধ্ৰুৱক, যাৰ দিশ বস্তুটোৱে গতি কৰা দিশৰ সৈতে একে। দ্ৰুতিৰ দৰে এটি বস্তুৰ গতিৰ সময়ত বেগো সলনি হয়, সেয়েহে, গড় বেগ উলিওৱা হয়।
গড় বেগ = সৰণ / মুঠ সময়

ত্বৰণ

গতিবেগ সলনি হোৱাৰ হাৰকে ত্বৰণ বোলে। ত্বৰণ = (অন্তিম বেগ - প্ৰাৰম্ভিক বেগ) / সময়।

গতিৰ ৩ বিধান

প্ৰথম বিধান

গতিৰ ১ম বিধানৰ মতে সকলো বস্তুৱে তাৰ চলনৰ অৱস্থাত অহা যিকোনো সালসলনিৰ বিৰোধিতা কৰে। অৰ্থাৎ বাহিৰা বলে ক্ৰিয়া নকৰিলে গতিশীল বস্তু একে গতিতে বা স্থিতিশীল বস্তু একে স্থিতিতে থাকিবলৈ প্ৰয়াস কৰে।

কোনো বস্তুৰ স্থান পৰিবৰ্তনৰ জোখক সৰণ বোলে। গাণিতিকভাবে, সুষম বেগত (v) গৈ থকা বস্তু এটাৰ বাবে

সৰণ য'ত v = বস্তুটোৰ বেগ আৰু t = সময়।

দ্বিতীয় বিধান

গতিৰ ২য় বিধানৰ মতে যেতিয়া কোনো বলে এটি বস্তুত কাম কৰে, বস্তুটোৰ গতিত ত্বৰণ দেখা যায়, আৰু বস্তুটোৰ ভৰ যিমানেই বেছি হ'ব, বস্তুটোৰ গতিত ত্বৰণ আনিবলৈ সিমানেই বল দিব লাগিব। ২য় বিধানে আমাক বলৰ পৰিমাণ জনাত সহায় কৰে। ২য় বিধানে কয় যে, ৰৈখিক ভৰবেগৰ সলনিৰ হাৰ, বস্তুটোত প্ৰয়োগ কৰা বাহ্যিক বলৰ সমানুপতিক।
যদি F বল প্ৰয়োগ কৰি m ভৰৰ বস্তু এটাৰ বেগ t সময়ত uৰ পৰা vলৈ সলোৱা হ'ল ত্বৰণ a ৰে,

কাৰণ ত্বৰণ

য'ত k এটা সমানুপাতিক ধ্ৰুবক

এতিয়া যদি আমি এক একক ভৰ (m) -অৰ ওপৰত ক্ৰিয়া কৰি এক একক ত্বৰণ (a) উৎপন্ন কৰা বলকে (F) একক বল বুলি লওঁ অৰ্থাৎ F = m = a = 1 ধৰোঁ যাতে k = 1 হৈ পৰে, তেন্তে বলৰ সংজ্ঞা হ'ব

উদাহৰণ স্বৰূপে MKS পদ্ধতিত বলৰ একক হৈছে "নিউটন।" সেয়ে এক নিউটন বলৰ সংজ্ঞা হ'ব যে ১ কিলোগ্ৰাম ভৰৰ কোনো বস্তুৰ ওপৰত ক্ৰিয়া কৰি ১ মিটাৰ প্ৰতি বৰ্গ ছেকেণ্ড ত্বৰণ উৎপন্ন কৰা বলকে ১ নিউটন বল বুলি কোৱা হয়'।

দ্বিতীয় বিধানৰ পৰা প্ৰথম বিধান উলিওৱা

২য় বিধানৰ মতে, F=ma। ১ম বিধানৰ মতে যদি

অৰ্থাৎ যদি মুঠ বল=০, কোনো ত্বৰণ দেখা নাযায়, ৰৈ থকা বস্তু ৰৈ থাকিব, আৰু গৈ থকা বস্তু সমান বেগেৰে গৈ থাকিব।

তৃতীয় বিধান

৩য় বিধানৰ মতে, যদি কোনো বস্তুৱে দ্বিতীয় বস্তুৰ ওপৰত বল দিয়ে, ২য় বস্তুটোৱেও ১ম বস্তুটোৰ ওপৰত সমানেই বল দিয়ে, কিন্তু বলৰ দিশ সদায় ওলোটা হয়।

গতিৰ ৩ সমীকৰণ

যদি কোনো বস্তুৰ 't' সময়ত 'a' ত্বৰণৰে 's' দূৰত্ব অতিক্ৰম কৰোঁতে (সৰণ) বেগ, 'u'ৰ পৰা 'v'লৈ সলনি হয় ( হ'ল গড় বেগ) তেন্তে গতিৰ সমীকৰণ ৩টা হব---------

তথ্য সংগ্ৰহ

শ্ৰেণী:গতি
শ্ৰেণী:বলবিজ্ঞান
অতিকায়

অতিকায় মহাকাব্য ৰামায়ণৰ এজন দৈত্য চৰিত্ৰ। ৰামায়ণ মহাকাব্যত আতিকায় ৰাৱণ আৰু তেওঁৰ পত্নী মন্দোদৰীৰ পুত্ৰ বুলি উল্লেখ আছে। অৱশ্যে মহাকাব্যখনৰ কিছুমান সংস্কৰণত তেওঁক ৰাৱণৰ দ্বিতীয় পত্নী ধন্যমালিনীৰ পুত্ৰ বুলি উল্লেখ কৰা হৈছে। আতিকয়া মেঘানাদৰ সৰু ভায়েক আছিল আৰু অত্যন্ত শক্তিশালী আছিল।

এবাৰ যেতিয়া তেওঁ কৈলাস পৰ্বতৰ ওপৰত শিৱক ক্ষুব্ধ কৰিছিল, শিৱই তেওঁৰ অস্ত্ৰ ত্ৰিশূল আতিকায়লৈ নিক্ষেপ কৰিছিল, কিন্তু তেওঁ ত্ৰিশূলপাত মধ্য শূন্যতে ধৰিবলৈ সক্ষম হয় আৰু নম্ৰ ভাৱে তেওঁ শিৱৰ সন্মুখত হাতযোৰ কৰে। এই আচৰণৰত সন্তুষ্ট হৈ শিৱই আতিকায়ক ধনুৰ্বিদ্যা আৰু ঐশ্বৰিক অস্ত্ৰৰ আশীৰ্বাদ প্ৰদান কৰে।

তেওঁৰ অসাধাৰণ দক্ষতা আৰু শ্ৰেষ্ঠতাৰ বাবে, ভগৱান ব্ৰহ্মাৰ আশীৰ্বাদৰ দ্বাৰা প্ৰাপ্ত সৰ্বাধিক শক্তিশালী অস্ত্ৰ ব্ৰহ্মাস্ত্ৰ ব্যৱহাৰ কৰি লক্ষ্মণে তেওঁক হত্যা কৰিব লগা হৈছিল। দেৱৰাজ ইন্দ্ৰৰ নিৰ্দেশত বায়ুদেৱে লক্ষ্মণৰ ওচৰত এই ৰহস্যটো প্ৰকাশ কৰিছিল যে ভগৱান ব্ৰহ্মাৰ এক অন্যথা অজেয় কৱচ আতিকায়ক প্ৰদান কৰা হৈছিল, যাক কেৱল ব্ৰহ্মাস্ত্ৰইহে ধ্বংস কৰিব পাৰিব।

আতিকায় আৰু তেওঁৰ খুৰাক কুম্ভকৰ্ণক মধু আৰু কৈতভ ৰাক্ষসৰ অৱতাৰ বুলি বিশ্বাস কৰা হয়, যাক বিশ্ব সৃষ্টিৰ সময়ত বিষ্ণুৱে প্ৰতাৰণা কৰি হত্যা কৰিছিল। অৱশ্যে এইক্ষেত্ৰত দ্বিমত আছে যে কুম্ভকৰ্ণ প্ৰকৃততে বিজয়ৰ অৱতাৰ আছিল, (আনহাতে ৰাৱণ, জয়ৰ অৱতাৰ, ৰাৱণ পূৰ্বতে হিৰণ্যকশিপু আৰু হিৰণ্যাক্ষ হিচাপেও অৱতাৰ লাভ কৰিছিল বুলি কোৱা হয়, আৰু দুয়োকে বিষ্ণু, বৰাহ আৰু নৰসিংহৰ অৱতাৰে অভিশাপ অনুসৰি হত্যা কৰিছিল)।

তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
হোলীগীত

হোলীগীত হৈছে বৰপেটাৰ দৌল উৎসৱৰ সময়ত গোৱা গীতসমূহ৷ দৌল অহাৰ প্ৰায় বহু আগৰে পৰাই বৰপেটাৰ হাটীসমূহত হোলীগীতৰ আখৰা চলে৷ দৌলৰ সময়ত সকলোৱে খুটিতাল, পাতিতাল, ঢোল আদি লৈ হোলী গীত গায় আৰু ফাকু খেলে৷

ইতিহাস

হোলীগীতৰ প্ৰথম সৃষ্টিকৰ্ত্তা শ্ৰীমন্ত শংকৰদেৱ আৰু মাধৱদেৱ বুলি জনা যায়৷ তথ্য অনুসৰি শংকৰদেৱে আলি পুখুৰীত প্ৰথম দৌল উৎসৱ পাতোতে সাতটা দৌলৰ গীত লিখি গায়ন-বায়নৰ থুল এটা কৰি ৰাগ-তাল-মান দি গাবলৈ শিকাইছিল৷ তাৰোপৰি শ্ৰীধৰ কন্দলীয়ে ৰচনা কৰা 'ঘুনুচা কীৰ্ত্তন' ৰ কিছু ঘোষাও হোলীগীতৰ সুৰেৰে ভক্তসকলে গায়৷

পৰৱৰ্ত্তী সময়ত খোল-তালৰ উপৰিও ঢোলক, মঞ্জিৰা, খুটিতাল আৰু বাঁহীৰ সহযোগত হোলীগীত পৰিৱেশিত হ’বলৈ লয়৷৷ ইয়াৰ মূল বিষয়বস্তুবোৰ এনেধৰণৰ-
গীতসমূহৰ মাজেৰে বসন্ত ঋতুৰ বৰ্ণনা
কৃষ্ণৰ গুণানুকীৰ্ত্তন
প্ৰকৃতি আৰু মানুহৰ প্ৰেমৰ বৰ্ণনা
শ্ৰীকৃষ্ণৰ গোপিনীৰ সৈতে ৰাসলীলাৰ বৰ্ণনা

উদাহৰণ

'ৰংগে ফাগু খেলে চৈতন্য বনমালী৷

দুই হাতে ফাগুৰ গুণ্ডা সিঞ্চন্ত মুৰাৰি৷৷ (কীৰ্ত্তন, শংকৰদেৱ)

ৰঙিলী ফাগুনে পাখি মেলিছে

সখিহে, মনত ৰূপৰে মায়াৰে ছায়া মাচিছে

আজি সপোনৰ দাপোনত জিলিক লাগিছে (প্ৰসন্নলাল চৌধুৰী)

পলাশৰ ডালে ডালে

ৰঙৰ অগনি জ্বলে

মন মাতোৱাল কৰে

আবেহো-

ৰঙৰ অগনি জ্বলে৷ (ফণী তালুকদাৰ)

’আমি খেলো হোলী

হোলী ৰংগে নাচো আমি

বাহু তুলি৷’

’খেলে হোলী ৰূপবালা

হোলী খএলে কানু ক’লা

খেলে হোলী জগজনে

হৰি হৰি বুলি৷’ (প্ৰণৱ কুমাৰ দাস)

তথ্যসূত্ৰ

শ্ৰেণী:অসমৰ সংগীত
মানিক সাহা

মাণিক সাহা এজন ভাৰতীয় ৰাজনীতিবিদ, যিয়ে ত্ৰিপুৰাৰ বৰ্তমান আৰু একাদশ মুখ্যমন্ত্ৰী হিচাপে কাৰ্যনিৰ্বাহ কৰি আছে। তেওঁ ভাৰতীয় জনতা পাৰ্টিৰ ত্ৰিপুৰা শাখাৰ সভাপতি হিচাপে কাৰ্যনিৰ্বাহ কৰিছিল।

ব্যক্তিগত জীৱন

তেখেতে ১৯৫৩ চনৰ ৮ জানুৱাৰীত মাখন লাল সাহা আৰু প্ৰিয়াবালা সাহাৰ ঘৰত জন্মগ্ৰহণ কৰে।তদুপৰি, বিহাৰৰ পাটনাৰ চৰকাৰী দন্ত চিকিৎসা মহাবিদ্যালয় আৰু লক্ষ্ণৌৰ কিং জৰ্জ মেডিকেল কলেজৰ পৰা বিডিএছ আৰু এমডিএছ ডিগ্ৰী লাভ কৰে। তেখেতৰ সহধৰ্মিনীৰ নাম হৈছে শ্ৰীমতী স্বপ্না সাহা।

তথ্য সংগ্ৰহ

বাহ্যিক সংযোগ

শ্ৰেণী:ত্ৰিপুৰাৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ মুখ্যমন্ত্ৰী
শ্ৰেণী:ৰাজনৈতিক ব্যক্তি
ভাৰতৰ টেলিভিছন চেনেলৰ তালিকা

২০২১ চনৰ ফেব্ৰুৱাৰী মাহৰ তথ্য অনুসৰি বৰ্তমান ভাৰতত ৯০০ টা ব্যক্তিগত টেলিভিছন চেনেল আছে। সমগ্ৰ ভাৰততে অসংখ্য আঞ্চলিক চেনেল উপলব্ধ, প্ৰায়ে ভাষা অনুসৰি বিতৰণ কৰা হয়।

ভাষা অনুসৰি টেলিভিছন চেনেল

অসমীয়া
বাংলা
হিন্দী

ভাৰতৰ শীৰ্ষ দহটা টেলিভিছন চেনেল

BSRC ৰেটিং অনুসৰি ভাৰতৰ শীৰ্ষ দহটা টেলিভিছন চেনেলৰ হ'ল:
ছান টিভি
ষ্টাৰ প্লাছ
জী অনমল
জী টিভি
ষ্টাৰ মা
ষ্টাৰ ভাৰত
ষ্টাৰ উৎসৱ
কালাৰ্ছ
জী তেলুগু
ষ্টাৰ বিজয়

তথ্যসূত্ৰ

শ্ৰেণী: টেলিভিছন চেনেল
শ্ৰেণী:তালিকাসমূহ
ভাত কেৰেলা

ভাত কেৰেলা হৈছে এবিধ একবৰ্ষী, আৰোহী লতা। ইয়াৰ বৈজ্ঞানিক নাম— Momordica dioica। ইংৰাজীত ইয়াক স্পাইনি গাৰ্ড (spiny gourd), স্পাইন গাৰ্ড (spine gourd), টিজল গাৰ্ড (teasle gourd) আৰু ব্ৰিষ্টলি বালছাম পিয়েৰ (bristly balsam pear) বুলি জনা যায়।

আকাৰ

ভাতকেৰেলা গছৰ পাতবোৰ প্ৰায় ১০ৰ পৰা ১২ ছেঃমিঃ পৰ্যন্ত দীঘল আৰু সমানে বহল। ডিম্বকাৰ। কেৰেলাবোৰ সাধাৰণতে ৫ খলপীয়া আৰু নিমজ বা কিছু নোমাল। পুষ্পবোৰ ভিন্নবাসী হয়। প্ৰায় ৪-৫টা মান পাহি থকা ফুলেবাৰ ৫ ছেঃ মিঃ দীঘল হয়। ফুলবোৰৰ ৰং বগা বা সামান্য হালধীয়া আৰু তিনটা মান কলা ফোট থাকে। ভাতকেৰেলাৰ ফলবোৰ ১০-১২ ছেঃ মিঃ মান ডাঙৰ হয়। ইয়াৰ গোটেই গাটো অসংখ্য কোমল কাঁইট হয়। কেঁচা অৱস্থাত দেখিবলৈ সেউজীয়া আৰু পকিলে ৰঙা আৰু ৰসাল হয়। ভিতৰভাগ অসংখ্য বীজৰে ভৰা।

আবাস

অসমৰ বিভিন্ন ঠাইত ভাত কেৰেলাৰ পোৱা যায়। খৰালীমাহত গছবোৰ মৰি যায়। মাটিৰ তলত কেবল মাত্ৰ আলুটোহে জীৱিত অৱস্থাত থাকে। চত বা ফাগুন মাহত ই পুনৰ গজালি মেলি গছ হয়। লতাজাতীয় গছবোৰ আন গছত বা মটিৰ পৰা সামান্য চাং তৈয়াৰ কৰি বগাবলৈ সুবিধা কৰি দিয়া হয়। গছ বগাই মে-জুলাই মাহত খাবৰ বাবে উপযোগী হয়।

তথ্য সংগ্ৰহ

শ্ৰেণী:লতা
শ্ৰেণী:পাচলি
উত্তৰ সাগৰ

উত্তৰ সাগৰ আটলাণ্টিক মহাসাগৰৰ এক সীমামূৰীয়া সাগৰ। ই গ্ৰেট ব্ৰিটেইন, স্কেণ্ডিনাভিয়া (Scandinavia), জাৰ্মানী (Germany), নেডাৰলেণ্ড (Netherlands), বেলজিয়াম (Belgium), আৰু ফ্ৰান্সৰ মাজত অৱস্থিত। এই সাগৰে দক্ষিণে ইংলিছ চেনেল আৰু উত্তৰে নৰৱেৰিয়ান সাগৰেৰে মূল সাগৰত মিলিত হৈছে। এই সাগৰৰ দৈৰ্ঘ্য ৯৭০ কিমি. আৰু প্ৰস্থ ৫৮০ কিমি., মুঠ কালি ৫৭০,০০০বৰ্গ কিমি.।

ইউৰোপৰ জলপৰিবহণ তথা মৎস্য উদ্যোগত উত্তৰ সাগৰৰ ভূমিকা গুৰুত্বপূৰ্ণ। তদুপৰি পৰ্য্যটনৰ দিশৰ পৰাও ইয়াৰ গুৰুত্ব যথেষ্ট।

ঐতিহাসিকভাৱে, উত্তৰ সাগৰ ভাইকিং সামাজ্য উত্থানৰ কেন্দ্ৰ আছিল। পৰৱৰ্তীকালত হেনছিয়েটিক লীগ (Hanseatic League), নেডাৰলেণ্ড (Netherlands) আৰু ব্ৰিটিছে উত্তৰ সাগৰৰ ওপৰত নিজা আধিপত্য প্ৰতিষ্ঠা কৰিবলৈ চেষ্টা কৰিছিল। জাৰ্মানীৰ বাবে সাগৰলৈ একমাত্ৰ পথ হিচাপে উত্তৰ সাগৰে দুয়োখন বিশ্বযুদ্ধতে উল্লেখযোগ্য ভূমিকা পালন কৰিছিল।

উত্তৰ সাগৰৰ গতিপথত ভিন্নধৰণৰ ভৌগোলিক গঠন আৰু বৈশিষ্ট্য পোৱা যায়। উত্তৰে ন’ৰৱে আৰু স্কটিছ সাগৰীয় পাৰ থিয় শিলাময় (sheer cliffs mark) হোৱাৰ বিপৰীতে দক্ষিণে সাগৰৰ পাৰটো বালিময় আৰু বোকাময় সমতলহে। জনসংখ্যাৰ দ্ৰুত বৃদ্ধি, উদোগীকৰণ, সাগৰৰ অতিমাত্ৰা ব্যৱহাৰ (intense use) আদিৰ বাবে এই অঞ্চলটোত পৰিৱেশ দূষিত হৈছে।

ভৌগোলিক বিৱৰণ

উত্তৰ সাগৰৰ পশ্চিমে অ’ৰকনী দ্বীপপূঞ্জ (Orkney Islands) আৰু গ্ৰেট ব্ৰিটেইনৰ পূবৰ সাগৰীয় অঞ্চল। ইয়াৰ পূব আৰু দক্ষিণত ক্ৰমান্বয়ে উত্তৰ আৰু কেন্দ্ৰীয় ইউৰোপৰ বিভিন্ন দেশসমূহ অৱস্থিত।

তথ্যসূত্ৰ

লগতে চাওক

বাহ্যিক সংযোগ

Etymology and History of Names

Old map: Manuscript chart of the North Sea, VOC, ca.1690 (high resolution zoomable scan)

OSPAR Commission Homepage an international commission designed to protect and conserve the North-East Atlantic and its resources
North Sea Region Programme 2007–2013 transnational cooperation programme under the European Regional Development Fund
Video of storm
শ্ৰেণী:সাগৰ
অৱনী চতুৰ্বেদী

স্কোৱাড্ৰন নেতা অৱনী চতুৰ্বেদী (; জন্ম ২৭ অক্টোবৰ ১৯৯৩) মধ্যপ্ৰদেশৰ ৰেৱা জিলাৰ এগৰাকী ভাৰতীয় পাইলট। তেওঁৰ দুজন দল মোহনা সিং জিতৰৱাল আৰু ভাৱনা কান্থৰ সৈতে তেওঁক ভাৰতৰ প্ৰথম মহিলা যুদ্ধ পাইলট হিচাপে ঘোষণা কৰা হয়।

২০১৬ চনৰ জুন মাহত এই ত্ৰিপুৰাক ভাৰতীয় বায়ুসেনাৰ যুঁজাৰু স্ক্ৱাড্ৰনত অন্তৰ্ভুক্ত কৰা হয়। ২০১৬ চনৰ ১৮ জুনত তেতিয়াৰ প্ৰতিৰক্ষা মন্ত্ৰী মনোহৰ পাৰিকাৰে জাতিটোৰ সেৱা কৰিবলৈ আনুষ্ঠানিকভাৱে নিযুক্তি দিয়ে।

২০১৫ চনৰ অক্টোবৰ মাহতহে ভাৰত চৰকাৰে মহিলাসকলৰ বাবে যুঁজাৰু ধাৰা মুকলি কৰাৰ সিদ্ধান্ত লয়।

চতুৰ্বেদীৰ এই কৃতিত্বই ভাৰতক ব্ৰিটেইন, আমেৰিকা, ইজৰাইল, পাকিস্তান আদি দেশৰ তালিকাত স্থান দিছে, য’ত মহিলাসকলক যুদ্ধ বিমান উৰুৱাবলৈ অনুমতি দিয়া হৈছে।

প্ৰাথমিক জীৱন আৰু শিক্ষা

১৯৯৩ চনৰ ২৭ অক্টোবৰত জন্মগ্ৰহণ কৰা অৱনীৰ পিতৃ দীনকৰ চতুৰ্বেদী মধ্যপ্ৰদেশ চৰকাৰৰ জলসম্পদ বিভাগৰ অধীক্ষক অভিযন্তা আৰু মাতৃ এগৰাকী গৃহিণী। মধ্যপ্ৰদেশৰ শ্বাহদল জিলাৰ এখন সৰু চহৰ দেওলণ্ডৰ পৰা তেওঁ স্কুলীয়া শিক্ষা সমাপ্ত কৰে।
২০১৪ চনত ৰাজস্থানৰ বনস্থলী বিশ্ববিদ্যালয়ৰ পৰা প্ৰযুক্তিবিদ্যাত স্নাতক ডিগ্ৰী সম্পূৰ্ণ কৰি কলেজখনৰ ফ্লাইং ক্লাবত যোগদান কৰে যিয়ে তেওঁক উৰণৰ প্ৰতি আকৰ্ষিত কৰে। তাই এ এফ চি এ টি পাছ কৰিছিল আৰু আৰু এ এফ এছ বি ৰ বিশেষ বেছি আগ্ৰহী আছিল।

কৰ্মজীৱন

বায়ুসেনা একাডেমীৰ প্ৰশিক্ষণৰ বাবে নিৰ্বাচিত হোৱা অৱনীয়ে ২৫ বছৰ বয়সত প্ৰশিক্ষণ সম্পূৰ্ণ কৰে। অধিক প্ৰশিক্ষণৰ পিছত ২০১৬ চনৰ জুন মাহত চতুৰ্বেদী যুদ্ধ বিমানৰ পাইলট হয়। কমিচন দিয়াৰ পিছত তেওঁৰ প্ৰথম পোষ্টিং আছিল এ এফ এছ বিদাৰত য'ত তেওঁ হক এডভান্সড জেট ট্ৰেইনাৰ উৰুৱাইছিল।

২০১৮ চনত চতুৰ্বেদীয়ে মিগ-২১ বিমানত একক বিমান যাত্ৰা কৰা প্ৰথমগৰাকী ভাৰতীয় মহিলা পাইলট হিচাপে পৰিগণিত হয়। ২০১৮ চনত অৱনীক ফ্লাইট লেফটেনেণ্ট পদবীলৈ পদোন্নতি দিয়া হয়।
২০২৩ চনত তেওঁ ভাৰতীয় বায়ুসেনাৰ প্ৰথমগৰাকী মহিলা যুঁজাৰু পাইলট হিচাপে জাপানত আকাশী যুদ্ধ খেলত অংশগ্ৰহণ কৰে।

চতুৰ্বেদী ৰাজস্থানৰ চুৰাটগড়ত থকা ভাৰতীয় বায়ুসেনাৰ ২৩ নং স্কোয়াড্ৰন পেন্থাৰত কৰ্মৰত।

বঁটা আৰু স্বীকৃতি

২০১৮ চনত বনস্থলী বিদ্যাপীঠৰ পৰা ডক্টৰেট ডিগ্ৰীৰে সন্মানিত হয়।

২০২০ চনৰ ৯ মাৰ্চত চতুৰ্বেদীক ৰাষ্ট্ৰপতি ৰামনাথ কোবিন্দৰ দ্বাৰা নাৰী শক্তিৰ সন্মানেৰে সন্মানিত কৰা হয়।

ব্যক্তিগত জীৱন

২০১৯ চনৰ নৱেম্বৰ মাহত অৱনী চতুৰ্বেদীয়ে ফ্লাইট লেফটেনেণ্ট বিনীত চিকাৰাৰ সৈতে বিবাহপাশত আবদ্ধ হয়।

তথ্য সংগ্ৰহ

শ্ৰেণী:নাৰী
শ্ৰেণী:ভাৰতৰ নাৰী
শ্ৰেণী:ভাৰতীয় পাইলট